Skorga

Skorga er ei lita elv i Sunndal kommune i Møre og Romsdal. Elva drenerer ned fjellsiden fra Skorgvatnet, også kalt Grønvatnet, et tjern sørøst for Vinnufjellet. Skorgvatnet får tilsig fra blant annet Kaldfonna. På veien ned fjellsiden danner den vesle elva Norges høyeste og verdens sjette høyeste fossefall, Skorgfossen, med en total vertikal fallhøyde på hele 875 meter. Ved det såkalte Skorgfallet ( et stupfall) går Skorga brått over fra å stupe ned fjellsiden til å flyte mer horisontalt. Elva deler seg ved Småøyan og drenerer det siste stykket til Driva via bekkene Løykja-Skorga og Negard-Skorga, cirka  fra elveoset i Sunndalsøra.

Et par kilometer vest for Skorgfossen ligger også Vinnufallet i elva Vinnu, som drenerer fra Vinnufonna i det samme fjellområdet. Den har Norges nest høyeste fossefall og regnes som Europas neste høyeste og verdens sjuende høyeste fossefall. I likhet med Vinnu har Skorga relativt liten vannføring og blir i Sentralt stedsnavnregister kategorisert som bekk. Vannføringen varierer mye med avsmelting fra breen og nedbørsmengde.

Referanser 

Elver i Sunndal
Fosser i Møre og Romsdal
Drivavassdraget